钦定古今图书集成/明伦汇编/氏族典/第124卷 > 陈大震
## 钦定古今图书集成/明伦汇编/氏族典/第124卷 > 陈大震

按《广东通志》：“大震，字希声，番禺人。宝祐癸丑进士，释
褐为博罗主簿，迁循州长乐令，以敏捷宽厚称。转广
济令，以平盗功改奉议郎，参静江帅府。咸淳七年，权
知雷州，转朝奉大夫，知全州。元兵压境，知力不支，自
劾罢归。端宗入广，召为吏部侍郎，不就。宋亡，元录遗
臣，授司农卿、广东儒学提举，以疾力辞。”